เกษตรกรเฮ ธกส.ลดดอกเบี้ยเงินกู้มีผล20 ส.ค.นี้
ธ.ก.ส.ประกาศลดอัตราดอกเบี้ยเงินกู้ MRR และ MOR ลง 0.125 % และ 0.25% ต่อปี
20 ส.ค. 2562

ธ.ก.ส.ประกาศลดอัตราดอกเบี้ยเงินกู้ MRR และ MOR ลง 0.125 % และ 0.25% ต่อปี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้มีการประชุมคณะกรรมการบริหารสินทรัพย์และหนี้สิน (ALCO) เมื่อวันที่ 19 ส.ค. ที่ผ่านมาและมีมติ ปรับลดอัตราดอกเบี้ยเงินกู้ สำหรับเกษตรกรลูกค้ารายย่อยและบุคคลทั่วไป จากเดิมจ่ายดอกเบี้ยเงินกู้อยู่ที่ MRR เท่ากับ 7 % ลดลง 0.125% = 6.875% ต่อปี และสินเชื่อเบิกเงินเกินบัญชีหรือ OD สำหรับลูกค้ารายคนและนิติบุคคล จากเดิมจ่ายดอกเบี้ยเงินกู้อยู่ที่ MOR เท่ากับ 7.125% ลดลง 0.25% = 6.875% ต่อปี มีผลตั้งแต่ 20 สิงหาคม 2562 เป็นต้นไป
ทั้งนี้ เพื่อให้สอดคล้องกับทิศทางอัตราดอกเบี้ยในตลาดที่มีการปรับลดลง ตามมติคณะกรรมการ นโยบายการเงิน ซึ่งคาดว่าการปรับลดอัตราดอกเบี้ยดังกล่าวจะส่งผลให้เกษตรกรและผู้ประกอบการเอสเอ็มอีสามารถลดภาระหนี้และมีสภาพคล่องในการดำเนินธุรกิจรวมถึงการจับจ่ายภายในครัวเรือนต่อไป